open-index/open-wikipedia-markdown huggingface dataset:
Freedom Trail (Boston)

eta|400x400ra| Fina punkto de la Libereca Migrovojo ĉe Bunker Hill Monument .
La ***Freedom Trail*** (Libereca Migrovojo) estas proksimume 4 km vidinda itinero en Bostono (Masaĉuseco, Usono) kiu ligas dek sep historiajn lokojn. La vojo estas markita per solida ruĝa linio sur la tero kaj kondukas de Boston Common (en la urbocentro) tra la urbocentro, super la Karlo-Rivero en la nordo ĝis Charlestown kaj finiĝas tie ĉe la Bunker-Monteta Monumento. La *Freedom Trail* estas populara turisma altiro kaj permesas rapidan superrigardon de historia Bostono.

## Oficialaj stacioj 
# Boston Common, la plej malnova publika parko en Usono.
# Massachusetts State House), la sidejo de la reganto de Masaĉuseco.
# *Park Street Church*, kongregaciisma preĝejo konstruita en 1809, plej konata pro la parolado de William Lloyd Garrison kontraŭ sklaveco.
# *Granary Burying Ground*, tombejo apud Park Street Church. Jen ekzemple Samuel Adams entombigita, unu el la subskribintoj al la Deklaro de Sendependeco, sed ankaŭ la viktimoj de la Bostona masakro.
# ''King's Chapel*, unuecisma preĝejo hodiaŭ, kies antaŭulo datiĝas de koloniaj tempoj.
# *King's Chapel Burying Ground* (Reĝa Kapeltombejo), kie historiaj figuroj de Bostono estas entombigitaj, inkluzive de unu el la Mayflower-pasaĝeroj.
# La statuo de Benjamin Franklin kaj la loko de la *Boston Latin School* kiel la unua publika lernejo de Usono.
# *Old Corner Bookstore*, unu el la plej malnovaj konstruaĵoj de Boston (konstruita en 1718).
# *Old South Meeting House*, preĝejo uzata kiel kunvenejo en koloniaj tempoj. La Bostona teumado estis planita ĉi tie.
# Old State House, la malnova urbodomo de Bostono.
# La sceno de la Bostona masakro rekte ĉe la Malnova Ŝtata Domo.
# *Faneuil Hall* kaj *Quincy Market*.
# La hejmo de Paul Revere, usona nacia heroo.
# *Old North Church*, preĝejo konstruita en 1723, de kies turo estis donita grava signalo en la 18-a aprilo 1775 kiam Paul Revere entreprenis sian faman noktomezan veturon.
# *Copp’s Hill Burying Ground* estas tombejo situanta sur monteto alte super la urbo. Tio servis kiel deirpunkto de la britaj trupoj ĉe la Batalo de Bunker Hill.
# *USS Constitution'', usona fregato lanĉita en 1797, la plej malnova flosanta militŝipo en la mondo.
# La Bunker-Monteta Monumento, kiu memorfestas gravan batalon komence de la Milito de Sendependeco.

## Bildaro 

Freedom Trail.jpg|La ruĝa linio de la Libereca Migrovojo
Samuel Adams plaque.jpg|La tombo de Samuel Adams sur la Kombardejo
Kings Chapel Boston.jpg|Reĝa Kapelo
USA Old State House 1 MA.jpg|Malnova Ŝtata Domo
Bunker Hill Monument 2005.jpg|Monumento al Bunker Hill

## Eksteraj ligiloj 
* Historia Nacia Parko de Boston
* TheFreedomTrail.org
* Vojaĝraporto kun bildoj 

Kategorio:Transporto en Usono
Kategorio:Bostono
Skizandracoj

La **skizandracoj** () estas planta familio el angiospermoj. Tiu familio apartenas al la ordo aŭstrobailejaloj (*Austrobaileyales*). Ĝi enhavas 3 genrojn kaj ĉirkaŭ 70 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Austrobaileyales* Takht. ex Reveal - aŭstrobailejaloj
****Schisandraceae* Blume - skizandracoj
*****Illicium* L. - ilicio
*****Kadsura* Juss. - kadsuro
*****Schisandra* Michx. - skizandro

## Referencoj 
Kategorio:Magnoliofitoj
Kategorio:Plantofamilioj
(92326) 2000 GS53

**(92326) 2000 GS53** estas malgranda, malhela asteroido de la ekstera asteroida zono, malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Ĝi estas membro de la Hilda grupo, tie estas en orbita resonanco 3:2 kun Jupitero.

Ĝia discentra orbito interne iome proksimiĝas tiun de Jupitero, ĝia jupitera MOID estas 0,523909 astronomia unuo, tie estas 78,376 milionoj da km; pro tio ĝi estas rigardita kiel jupiterrenkonta asteroido. Tamen, ĝia orbita resonanco 3:2 kun Jupitero tenas ĝin malproksima de tiu ĉi planedo : Ĝia plej malgranda distanco kun Jupitero estis 1,845196 astronomiaj unuoj, tie estas 276,037 milionoj da km.

## Eksteraj ligiloj
* 
* 
* 

Kategorio:Hilda grupo
Kategorio:Jupiterrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Aŭstrobailejacoj

La **aŭstrobailejacoj** () estas planta familio el angiospermoj. Tiu familio apartenas al la ordo aŭstrobailejaloj (*Austrobaileyales*). Ĝi enhavas ununuran genron (aŭstrobailejo) kaj ununuran specion (grimpa aŭstrobailejo), jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Austrobaileyales* Takht. ex Reveal - aŭstrobailejaloj
****Austrobaileyaceae* Croizat - aŭstrobailejacoj
*****Austrobaileya* C.T. White - aŭstrobailejo
******Austrobaileya scandens* C.T.White - grimpa aŭstrobailejo

## Referencoj 
Kategorio:Magnoliofitoj
Kategorio:Plantofamilioj
Kanelaaloj

La **kanelaaloj** () estas planta ordo el angiospermoj. Tiu ordo enhavas 2 familiojn kaj ĉirkaŭ 50 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Canellales* Cronquist - kanelaaloj
****Canellaceae* Mart. - kanelaacoj
*****Canella* P. Browne - kanelao
*****Cinnamodendron* Endl. - cinamodendro
*****Cinnamosma* Baill. - cinamosmo
*****Pleodendron* Tiegh. - pleodendro
*****Warburgia* Engl. - varburgio
****Winteraceae* R.Br. ex Lindl. - vinteracoj
*****Bubbia* Tiegh. - bubio*
*****Drimys* J.R. Forst. & G. Forst. - drimiso
*****Pseudowintera* Dandy - pseŭdovintero
*****Takhtajania* Baranova & J.-F. Leroy - taĥtaĝanio
*****Tasmannia* R. Br. ex DC. - tasmaniao
*****Zygogynum* Baill. - zigogino

:*genro akceptita en TPL sed ne en WFO, kiu tamen akceptas ĝian specion.

## Referencoj 
Kategorio:Magnoliofitoj
Robert L. Millis

**Robert L. MILLIS** estas usona astronomo.

Li laboris de 1965 ĝis 2009 ĉe la Observatorio Lowell en Flagstaff (Arizono), kies direktoro li estis dum la dudek lastaj jaroj.

Per studoj pri stelaj kaŝadoj far'de korpoj de la sunsistemo, li identigis la ringojn de Urano kaj verigis la ĉeeston de atmosfero ĉirkaǔ Marso kaj Urano.

Laŭ Minor Planet Center, li kunmalkovris ses asteroidojn inter 1999 kaj 2002, el kiuj unu kun Marc William Buie.

La asteroido 2659 Millis estis nomita en lia honoro.

## Notoj kaj referencoj 
## Vidu ankaŭ 
* :Kategorio:Malkovrita de Robert L. Millis

## Eksteraj ligiloj 
*  Robert L. Millis, IAU-Slipo 

Kategorio:Usonaj astronomoj
Kategorio:Malkovrintoj de asteroidoj
Ĉitaranĝan Das

**Ĉitaranĝan Das** (en angla: Chittaranjan Das kaj C. R. Das, en bengala: চিত্তরঞ্জন দাশ Chittorônjon Dash), populare nomita **Deŝbandhu** (Amiko de la Nacio), (5a de novembro 1870 – 16a de junio 1925), estis estra bengala naciisma politikisto, elstara advokato, aktivulo de la Hindia sendependiga movado kaj fondinto-estro de *Swaraj* (sendependeco) Partio en Bengalo dum la la okupacio de Hindio kun la veterana Motilal Nehru kaj la juna Husejn Ŝahed Suhravardi. Li estis ankaŭ poeto kaj verkisto.

Li estis estra figuro en Bengalo dum la Ne-kunlabora Movado de 1919–1922, kaj iniciatis la bojkoton al la britaj toloj, montrante ekzemplon bruligante siajn eŭropajn vestojn kaj ekuzante vestojn de ĥadi. Dekomence, liaj vestoj estis tajloritaj kaj eĉ purigitaj en Parizo kaj li subtenis permanentan lavejon en Parizo por ke ĝi elsendu siajn vestojn al Kalkuto. Li memoferis ĉiun tiun lukson kiam li iĝis ligita al la Liberiga Movado.

Kiam la Kalkuta Municipa Korporacio estis formita, li iĝis ties unua urbestro. Li estis partiano de ne-perforto kaj de konstituciaj metodoj por la realigo de nacia sendependeco, kaj defendis la unuecon inter Hinduoj kaj Islamanoj, kunlaboradon kaj komunan harmonion kaj defendis la nacian edukadon.

Kategorio:Barataj sendependecaj aktivuloj
Kategorio:Barataj revoluciuloj
Kategorio:Kolkato
Kategorio:Barataj verkistoj
Freeman Freeman-Thomas

**Freeman Freeman-Thomas**, 1a Markizo de Willingdon OBI (12a de septembro 1866 – 12a de aŭgusto 1941), estis brita liberala politikisto kaj administraciisto kiu servis kiel Ĝenerala Guberniestro de Kanado, nome la 13a ekde la kreo de la Kanada Konfederacio, kaj kiel Vicreĝo kaj Ĝenerala Guberniestro de Hindio, nome la 22a de la lando.

Freeman-Thomas naskiĝis en Anglio kaj edukiĝis en la *Eton College* kaj poste en la Universitato de Kembriĝo antaŭ servi dum 15 jaroj en Artilerio de Sussex. Li tiam venis al diplomataj kaj politikaj kampoj, agante kiel milit-helpanto po sia bopatro kiam tiu estis Guberniestro de Viktorio kaj, en 1900, estis elektita por la Britia Ĉambro de komunuloj. Li poste okupis varion de registaraj postenoj, kiel sekretario de la Ĉefministro de Unuiĝinta Reĝlando kaj, post esti kavalirita kiel Lord Willingdon, kiel *Lord-in-waiting* ĉe la reĝo Georgo la 5-a. El 1913, Willingdon tenis guberniajn kaj vicreĝajn postenojn tra la tuta Brita Imperio, starte per la gubernieco de Mumbajo kaj poste per la gubernieco de Madras, antaŭ li estis en 1926 nomumita kiel Ĝenerala Guberniestro de Kanado por anstataŭi la Vicgrafo Byng de Vimy, okupante la postenon ĝis li estis sukcedita de la Grafo de Bessborough en 1931. Willingdon estis tuj poste nomumita kiel Vicreĝo kaj Ĝenerala Guberniestro de Hindio por anstataŭi Lord Irwin (poste farita Grafo de Halifax), kaj li servis en tiu posteno ĝis li estis sukcedita de la Markizo de Linlithgow en 1936.

Post la fino de sia vicreĝa posteno, Willingdon estis instalita kiel *Lord Warden of the Cinque Ports* kaj estis plialtigita en la kavalireco kiel Markizo de Willingdon. Post reprezenti Brition en nombraj organizoj kaj celebroj, Willingdon mortis en 1941 en sia hejmo de Londono, kaj liaj cindroj estis entombigitaj en la Abatejo Westminster.

Kategorio:Britaj nobeloj
Kategorio:Britaj politikistoj
Kategorio:Vicreĝoj de Hindio
Kategorio:Ĝeneralaj guberniestroj de Kanado
Kategorio:Liberalismo
Kategorio:Membroj de la brita parlamento
La Chapelle-Saint-Denis (stacidomo)

**La Chapelle-Saint-Denis** estis franca stacidomo de Fervojo Petite Ceinture, situinta en la 18-a arondismento de Parizo, sub Pordo de la Chapelle, interkonektite kun vojoj de Gare du Nord, ĉe 165 Strato de la Chapelle, en regiono Francilio. La stacidomo estis detruita fine de la 1960-aj jaroj.

## Vidu ankaŭ 
* Fervojo Petite Ceinture
* Stacidomoj de Fervojo Petite Ceinture

## Eksteraj ligiloj 
* Association Sauvegarde Petite Ceinture - Station La Chapelle-Saint Denis

Kategorio:Stacidomoj de Francio
Kategorio:Fervojo Petite Ceinture
Kategorio:Fervojaj stacioj en Parizo
Kategorio:18-a arondismento de Parizo
Pulsa oksigenmetrio

maldekstra|eta|Oksigenmezurilo por fingro aŭ (pulsa) oksi(gen)metro
eta|dekstra|Oksi(gen)mezurilo por fingro aŭ (pulsa) oksi(gen)metro
eta|200ra|maldekstra|Oksigenmezurilo por fingro aŭ (pulsa) oksi(gen)metro
**Pulsa oksigenmetrio** estas netruda metodo, kiu permesas determini la procenton de oksigen-saturiĝo de hemoglobino en la sango de paciento per fotoelektra metodo.

Por plenumi ĉi tiun teknikon, oksigenmezurilo estas metita sur parton de la korpo, kiu estas relative diafana kaj havas bonan sangofluon, ekzemple la fingrojn /vidu la apudan foton/ aŭ la piedfingrojn aŭ la lobon de la orelo. La oksigenmezurilo aŭ (pulsa) oksi(gen)metro elsendas ondojn kun ruĝa kaj infraruĝa lumoj, kiuj pasas sinsekve de dissendilo al fotodetektilo tra la paciento. La optika denso de ĉiu ondolongo kaŭzita de arteria sango (pulsa komponento) estas mezurita, ekskludante venan sangon, haŭton, oston, muskolon, grason. Pere de ĉi tiuj datumoj eblas kalkuli la saturiĝon de la oksigeno en la sango.

Normala nivelo de oksigeno en la sango ĉe plenkreskuloj estas inter 95% kaj 100%. Oni devas rimarki, ke homoj diagnozitaj kun kronika obstrukca inflama malsano havos saturadon de malpli ol 95%.

## Vidu ankaŭ 
* Pulso
* Saturiĝo de la oksigeno en la sango

Kategorio:Diagnozaj aparatoj
Kategorio:Diagnoziko
Kategorio:Kardiologio
Kategorio:Klinika kemio
Paul László

**Paul László** [lAslO], laŭ hungarlingve kutima nomordo **László Pál** estis hungardevena germana, pli poste usona arkitekto, arkitekto pri internaj spacoj. Lia familia nomo estis en Usono la pli simpla **Laszlo**.
eta|Konsola tablo fare de Paul László
Paul László naskiĝis la  en Debrecen (Hungara reĝlando), li mortis la  en Santa Monica, Kalifornio, Usono.

## Biografio 
Paul László devenis el juda familio. La 1-a mondmilito interrompis lian lernadon kaj li estis soldato. Poste li studis laŭvice en Vieno kaj Stutgarto. Li komencis sian arkitekturan karieron en Germanio. Liaj projektitaj domoj post jaroj estis grandparte bombarditaj kaj detruitaj dum la 2-a mondmilito. Li estis molestita pro la juda deveno, tial en 1936 li rifuĝis al Usono. Li malfermis arkitekturan atelieron en Beverly Hills. Li iĝis populara inter la elita socio, inter liaj klientoj apartenis ekzemple Ronald Reagan, Gary Cooper, Cary Grant, Fritz Lang, Sonja Henie, Billy Wilder. Estis periodo, kiam li projektis bunkrojn (por resti preskaŭ eterne), baldaŭ domojn kaj internajn spacojn, ankaŭ meblojn. Li edziĝis dufoje, lia dua edzino naskis filon.

## Elektitaj planitaj konstruaĵoj 
* :en:Crown Center
* :en:Bullocks Wilshire
* :en:Ohrbach's

## Fontoj 
* anglalingva biografio

## Referencoj 
Kategorio:Usonaj arkitektoj
Kategorio:Hungaraj arkitektoj
Kategorio:Hungardevenaj usonanoj
Kategorio:Hungaraj arkitektoj pri internaj spacoj
Kategorio:Hungaraj rifuĝintoj antaŭ la naziismo
Kategorio:Hungaraj judoj
Orléans-Ceinture (stacidomo)

**Orléans-Ceinture** estis franca stacidomo de Fervojo Petite Ceinture, situinta en la 13-a arondismento de Parizo, ĉe 1 Strato Regnault, en regiono Francilio. La stacidomo estis alinomita **Boulevard Masséna** post ĉeso de trafiko sur Petite Ceinture.

En 2016, urba planado «Réinventer Paris» decidis rehabilitadon de la konstruaĵo.

centra|280px|eta|Stacidomo *Boulevard Masséna*

## Vidu ankaŭ 
* Fervojo Petite Ceinture
* Stacidomoj de Fervojo Petite Ceinture

## Eksteraj ligiloj 
* Association Sauvegarde Petite Ceinture - Station Orléans-Ceinture (1867)

Kategorio:Stacidomoj de Francio
Kategorio:Fervojo Petite Ceinture
Kategorio:Fervojaj stacioj en Parizo
Kategorio:13-a arondismento de Parizo
József Paulheim

**József Paulheim** [jOĵef paŭlhejm], laŭ hungarlingve kutima nomordo **Paulheim József** estis hungara arkitekto.

József Paulheim naskiĝis la  en Szigetújfalu, li mortis la  en Budapeŝto.
eta|maldekstre|Memortabulo pri József Paulheim
[eta|[Preĝejo Sankta Jozefo (Mátyásföld) fare de József Paulheim, antaŭe lia busto]]

## Biografio 
Pri juna vivo de József Paulheim restis neniu kontribuaĵo. Supozeble li akiris arkitekturan diplomon. Li projektis precipe loĝdomojn en Budapeŝto kaj plurajn vilaojn, feriejajn domojn en aglomeraĵo de Budapeŝto, ĉefe en Mátyásföld, kiu jam estas urboparto de Budapeŝto ekde 1950. Li ricevis reĝan ordenon en 1897. Li havis edzinon, kiu naskis 7 gefilojn inter 1871-1883.

## Elektitaj planitaj konstruaĵoj 
* Preĝejo Sankta Jozefo (Mátyásföld) (1905)
* hotelo (nun gimnazio) en Mátyásföld
* ĉirkaŭ 50 vilaoj, ripozejoj en Mátyásföld
* loĝdomoj en Budapeŝto

Paulheim József szobra.JPG|Busto pri Paulheim
Greiner-Paulheim house. Facade. - 21 Erzsébet Boulevard, Budapest.JPG|Loĝdomo

## Memorigiloj 
* memortabuloj en Budapeŝto
* busto kaj placo en Budapeŝto

## Fontoj 
* hungarlingva biografio

## Referencoj 
Kategorio:Hungaraj arkitektoj
Kategorio:Budapeŝtanoj
Aterospermacoj

La **aterospermacoj** () estas planta familio el angiospermoj. Tiu familio apartenas al la ordo laŭraloj (*Laurales*). Ĝi enhavas 7 genrojn kaj 20 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Laurales* Juss. ex Bercht. & J.Presl - laŭraloj
****Atherospermataceae* R.Br. - aterospermacoj
*****Atherosperma* Labill. - aterospermo
*****Daphnandra* Benth. - dafnandro
*****Doryphora* Endl. - doriforo
*****Dryadodaphne* S. Moore - driadodafno
*****Laurelia* Juss. - laŭrelio
*****Laureliopsis* - laŭreliopso
*****Nemuaron* Baill. - nemuaro

## Referencoj 
Kategorio:Magnoliofitoj
Kategorio:Plantofamilioj
(92344) 2000 GP147

**(92344) 2000 GP147** estas malgranda malhela asteroido de la ekstera asteroida zono, en orbita resonanco 2:3 kun Jupitero, tie estas ano de la Hilda grupo.

## Malkovro 
Ĝi estas malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, en Flagstaff (Arizono, Usono).

## Eksteraj ligiloj 
* 
* 
* 

Kategorio:Hilda grupo
Kategorio:Malkovrita de LONEOS
Kategorio:Astronomiaj objektoj malkovritaj en 2000
La Glacière-Gentilly (stacidomo)

**La Glacière-Gentilly** estis franca varstacidomo de Fervojo Petite Ceinture, situinta en la 13-a arondismento de Parizo, inter Strato des Longues-Raies, Bulvardo Kellermann kaj Strato Brillat-Savarin, Placo kaj Strato de Rungis, en regiono Francilio. La stacidomo restis aktiva ĝis komenco de 1993. La okcidenta parto estis detruita en la 1980-aj jaroj kaj la orienta parto estis detruita en 2005.

## Vidu ankaŭ 
* Fervojo Petite Ceinture
* Stacidomoj de Fervojo Petite Ceinture

## Eksteraj ligiloj 
* Association Sauvegarde Petite Ceinture - La gare aux marchandises de La Glacière-Gentilly

Kategorio:Stacidomoj de Francio
Kategorio:Fervojo Petite Ceinture
Kategorio:Fervojaj stacioj en Parizo
Kategorio:13-a arondismento de Parizo
Gyula Petrovácz

**Gyula Petrovácz** [djula petrovAc], laŭ hungarlingve kutima nomordo **Petrovácz Gyula** estis hungara arkitekto, parlamenta deputito, altlerneja instruisto.

Gyula Petrovácz naskiĝis la  en Óbecse (Hungara reĝlando, Aŭstrio-Hungario, nuntempa Beĉej en Serbio), li mortis en 1953 ie en Hungario.
eta|maldekstre|Memortabulo pri Gyula Petrovácz

## Biografio 
Gyula Petrovácz maturiĝis en jezuita gimnazio en Kalocsa en 1894, post 4 jaroj li akiris arkitekturan diplomon en Reĝa Teknikuniversitato József. Post la diplomo li eklaboris en Győr. Li edziĝis en 1900, en la sekvanta jaro li estis instruisto en arkitektura altlernejo en Budapeŝto. Tiutempe li projektis ĉefe preĝejojn kune kun Ernő Foerk. En 1907 li ekhavis postenon en ĉefepiskopejo de Kalocsa. En 1920 li komencis politikadi, iom poste li estis membro de la ĉefurba municipo, inter 1923-1939 li estis parlamentano. Dum la frua socialismo li kaj lia familio estis forigita el Budapeŝto, lia tiutempa vivo estas nekonata. Li ricevis premion de la papo.
eta|Memortabulo pri Gyula Petrovácz

## Elektitaj kontribuoj 
* *A kalocsai érs. főegyhm. újabb templomi építkezései 1907–1911* (1912, kun Ernő Foerk)
* *Földmérés* (1914)
* *Huszonöt év a kalocsai érseki főegyházmegye építőmunkájában* (1929)

## Elektitaj planitaj konstruaĵoj 
* ponto ĉe Vág (vilaĝo) (1899)
* sidejo en Győr (1899)
* abatinejo kaj lernejo en Budapeŝto
* krucnavo de Preĝejo de Sankta Kruco (Bácsalmás) (1905)
* Preĝejo Johano de Capestrano (Tompa) (kun Ernő Foerk, 1909-1910)
* Kirko Stefano la 1-a (Fajsz) (kun Ernő Foerk, 1910)
* Preĝejo Koro de Jesuo en Baja (1923–1924)
* Preĝejo Koro de Jesuo (Kaposvár) (1925–1927)
* Preĝejo Terezo el Lisieux (Józsefváros) (1928)
* Preĝejo Sankta Ladislao (Angyalföld) (1928–1929)
* Preĝejo Sankta Spirito (Zugló) (1936–1937)
* hospitalo de Kalocsa
* alia hospitala domo en Kalocsa
* urbodomo de Kalocsa
* iama juĝejo en Kalocsa

Bácsalmás Szent Kereszt templom.JPG|Preĝejo de Sankta Kruco (Bácsalmás)
Fajsz Szent István templom F.jpg|Kirko Stefano la 1-a (Fajsz)
Jézus Szíve templom Baja.JPG|Preĝejo Koro de Jesuo en Baja
Kaposvár, Hősök temploma.jpg|Preĝejo Koro de Jesuo (Kaposvár)
Saint Thérèse of Lisieux Church (Budapest) 02.JPG|Preĝejo Terezo el Lisieux (Józsefváros)
St. Leslie church of Angyalföld 03.JPG|Preĝejo Sankta Ladislao (Angyalföld)
Holy Spirit Church in Kassai square, Budapest 01.JPG|Preĝejo Sankta Spirito (Zugló)
A volt Malom utcai Rózsafüzér gyár épülete, 2019 Kalocsa.jpg|Hospitala domo en Kalocsa
Szent Kereszt Hospital 'C' building, 2019 Kalocsa.jpg|Hospitalo de Kalocsa
Hôtel de Ville, 2019 Kalocsa.jpg|Urbodomo de Kalocsa
Városháza, főbejárat és kő korlátos íves erkély, 2019 Kalocsa.jpg|Urbodoma enirejo
Szent István király út 57, jobbra van az Ady Endre utca, 2019 Kalocsa.jpg|Iama juĝejo en Kalocsa

## Memorigiloj 
* Memortabuloj en Kalocsa kaj Budapeŝto

## Fontoj 
* hungarlingva biografio kun foto
* hungarlingva biografio

## Referencoj 
Kategorio:Hungaraj arkitektoj
Kategorio:Hungaraj altlernejaj instruistoj
Kategorio:Hungaraj politikistoj
(92359) 2000 HC24

**(92359) 2000 HC24** estas marsrenkonta asteroido proksima de la orbita resonanco 4:7 kun Marso.

## Malkovro 
Ĝi estis malkovrita la  en la kadro de la astronomia kampanjo *Lincoln Near-Earth Asteroid Research* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝia discentra orbito malproksime ekstere tanĝas tiun de Marso. Ĝia marsa MOID estas 0,19632 astronomia unuo, tie estas 29,369 milionoj da km.

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Quit India

[eta|dekstra|Manifestacio en [Bengaluro dum la *Movado Forlasu Hindion*.]]
La movado ***Quit India*** (tradukita al kelkaj lingvoj kiel **Movado Forlasu Hindion**), konata ankaŭ kiel *Aŭgusta Movado*, estis politika movado lanĉita en la sesio de Mumbajo de la Tut-Hindia Kongres-Komitato fare de Mahatma Gandhi la 8an de aŭgusto 1942, dum la Dua Mondmilito, petante la finon de la Brita Regado en Hindio. Temis pri unu el multaj klopodoj de la Hindia sendependiga movado.

La Misio Cripps kiu klopodis hindian subtenon al la brita militklopodo malsukcesis, kaj la 8an de aŭgusto 1942, Gandhi faris alvokon al "Do or Die" (Faru aŭ mortu) en sia diskurso *Quit India* (**Forlasu Hindion**) farita en Mumbajo el la parko Goŭalia Tank. La Tut-Hindia Kongres-Komitato lanĉis amasproteston postulante tion kion Gandhi nomis "Ordonita Brita Retiro" el Hindio. Kvankam tio okzais dum milito, la Britoj estis pretaj agadi. Preskaŭ la tuta estraro de la Hindia Nacia Kongreso estis enprizone senjuĝe en la momento de la diskurso de Gandhi. Plej el ili restos la ceteron de la milito en prizono kaj sen kontakto kun la popolo. La Britoj havis la subtenon de la Vicreĝa Konsilantaro (kiu havis majoritaton de hindoj), de la Tuthindia Islama Ligo, de la princlandoj, de la Hindia Imperia Polico, de la Brithindia Armeo, de la politika partio Hindua Mahasabha kaj de la Hindia Civilservo. Multaj hindiaj negocistoj profitante el forta milittempa elspezado ne subtenis la movadon "Forlasu Hindion". Multaj studentoj plie atentis al Subhas Chandra Bose, kiu estis en ekzilo subtenante la potencojn de la Akso Berlino-Romo-Tokio. La nura ekstera subteno venis el Usono, ĉar la Prezidento Franklin D. Roosevelt premis la Ĉefministron Winston Churchill akcepti kelkajn el la hindiaj postuloj. La kampanjo "Forlasu Hindion" estis efektive venkita. La Britoj malakceptis garantii tujan sendependecon, dirante, ke tio okazu nur post la fino de la milito.

Sporada malgrand-skala perforto okazis tra la tuta lando kaj la Britoj arestis dekojn da miloj da estroj, kaj tenis ilin enprizone ĝis 1945. Pri tujaj celoj, la kampanjo "Forlasu Hindion" estis malsukcesa pro la forta perforta subpremado, malforta kunordigo kaj la manko de klara agadprogramo. Tamen, la brita registaro konstatis, ke Hindio estas neregebla longdaŭre pro la kosto de la Dua Mondmilito, kaj la demando por postmilito iĝis kiel eliri honore kaj pace.

En 1992 la Banko de Hindio eldonis 1-rupian porokazan moneron por marki la Oran Jubileon de la kampanjo "Forlasu Hindion". Poŝtmarkoj estis eldonitaj en 1967 kaj en 2017 kun montro de la
memormonumento "patna" *Ŝahid Smarak*.

## Notoj 
Kategorio:1942
Kategorio:Barato en la Dua Mondmilito
Kategorio:Brita imperio en la Dua Mondmilito
Kategorio:Rezistado al koloniismo
Kategorio:Naciismaj movadoj
Kategorio:Hindia sendependiga movado
Aŭstrobailejaloj

La **aŭstrobailejaloj** () estas planta ordo el angiospermoj. Tiu ordo enhavas 2 familiojn, 4 genrojn kaj ĉirkaŭ 70 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Austrobaileyales* Takht. ex Reveal - aŭstrobailejaloj
****Austrobaileyaceae* Croizat - aŭstrobailejacoj
*****Austrobaileya* C.T. White - aŭstrobailejo
****Schisandraceae* Blume - skizandracoj
*****Illicium* L. - ilicio
*****Kadsura* Juss. - kadsuro
*****Schisandra* Michx. - skizandro

## Referencoj 
Kategorio:Magnoliofitoj
Metakomunikado

**Metakomunikado** signifas laŭlitere komunikadon *pri* komunikado, alivorte interkomunikiĝo kun si aŭ aliaj ne laŭvorte sed akompane de konduto, intencoj kaj valoroj. Gravas tio kion oni diras, al kiu, kiam kaj kiel.

Laŭ Gregory Bateson kaj Paul Watzlawick, du elstaraj fakuloj tiukampe, metakomunikado pli temas pri la kapablo kompreni *kiel* mesaĝoj estas prezentataj prefere ol pri tio, kio estas dirita laŭvorte. Laŭ Bateson kaj Watzlawick, mimiko, gestoj kaj tono povas doni indikojn pri kiel ni devas interpreti la mesaĝon.

Metakomunikado priskribas tion kio estas farata, pensata kaj spertata dum io estas dirata.

## Bibliografio 
(en) *Gregory Bateson: Steps to an Ecology of Mind* (1972). New York, Random House.

## Vidu ankaŭ 
* Interkultura edukado

## Ekstera ligilo 
* Mireille Grosjean, pri metakomunikado en interkultura komunikado.

## Noto kaj referencoj 
Tiu ĉi artikolo baziĝas parte sur la artikolo *Metakomunikation* en la sveda vikipedio, listo de aŭtoroj.

Kategorio:Teorio de komunikado
Mahadev Desai

**Mahadev Desai** (1a de januaro 1892&nbsp;– 15a de aŭgusto 1942) estis barata aktivulo de la Hindia sendependiga movado kaj verkisto rememorata ĉefe kiel persona sekretario de Mahatma Gandhi. Li estis varie priskribita kiel "La Boswell de Gandhi, la Sokrato por Platono, kaj la Anando por la Budho de Gandhi".

Mahadev Desai unuafoje renkontiĝis kun Gandhi en 1915 kiam li iris peti konsilon kiel publikigi sian libron (nome guĝarata traduko de la anglalingva libro de John Morley nome "On Compromise"). Desai aliĝis al la Aŝramo de Gandhi en 1917 kaj kun Durgabehn akompanis lin al Ĉamparan tiun jaron. Li faris taglibron el la 13a de novembro 1917 ĝis la 14a de aŭgusto 1942, nome la tagon antaŭ sia morto, kronikante sian vivon kun Gandhi. En 1919 kiam la kolonia registaro arestis Gandhi en Panĝabo, li nomis Desai sian heredonton. Desai estis por la unua fojo arestita kaj kondamnita al unu jaro de prizono en 1921. Li estis la persona sekretario de Gandhi dum 25 jaroj.

## Politika aktivismo 
eta|maldekstra|250px|Prizono Ĝeraŭada.
En 1920, Motilal Nehru prenis la servojn de Mahadev Desai el Gandhi por estri sian gazeton, nome "Sendependulo", el Allahabad. Desai kreis sensacion aperigante man-verkitan ciklostiligitan gazeton post la presilo de Sendependulo estis konfiskita de la Britia registaro. Desai estis kondamnita al unu jaro de rigora prizono pro siaj verkoj en 1921 – nome lia unua tempo en prizono. Tie, Desai vidis, ke la prizonestroj mistraktis prizonulojn, ofte bategante ilin. Lia raporto priskribante la vivon ene de hindian prizono, publikigita en *Young India* kaj *Navajivan*, devigisd la britajn aŭtoritatojn fari prizonreformojn. Desai sekvis kiel redaktoro de *Navajivan* en 1924 kaj ekde 1925 li ektradukis en anglan la membiografion de Gandhi kaj faris serian publikigon en *Young India* (Juna Barato). La venontan jaron li iĝis proparolanto de la plenumkomitato de la Satjagraha Aŝram kaj ricevis premion el la Guĝarata Sahitĝa Pariŝad pro sia artikolo en *Navajivan*. Li partoprenis en la Bardoli Satjagraha kun Sardar Patel kaj verkis historion de la Satjagraha en guĝarata kiun li tradukis en anglan kiel *The Story of Bardoli*. Pro sia partopreno en la Sal-Satjagraha, li estis arestita kaj enprizonigita, sed post la interkonsento de la Pakto Gandhi-Irwin, li estis liberigita kaj akompanis Gandhi al la Dua Rondtabla Konferenco kun Mirabehn, Devdas Gandhi kaj Pyarelal Nayyar. Li estis la nura persono kiu akompanis Gandhi kiam tiu lasta renkontiĝis kun la reĝo Georgo la 5-a de Britio. La fina prizontempo de Desai sekvis al la Deklaro Forlasu Hindion de la 8a de aŭgusto 1942. Li estis arestita la matenon de la 9a de aŭgusto 1942 kaj, ĝis sia morto pro forta koratako ses tagojn poste, estis entombigita kun Gandhi en la Palaco Aga Ĥan. Desai estis 51-jaraĝa en la momento de sia morto.

## Notoj 
## Eksteraj ligiloj 
* The Diary of Mahadev Desai Vol I

Kategorio:Barataj verkistoj
Kategorio:Barataj sendependecaj aktivuloj
Kategorio:Barataj pacistoj
Kategorio:Barataj politikaj verkistoj
Kategorio:Senperfortaj aktivuloj
Kategorio:Mahatma Gandhi
Arayat

**Arayat** -  - estas kvinaklasa urbego en Filipinoj, en regiono Centra Luzono, en provinco Pampango. Granda parto de monto Arayat situas ene de ĉi tiu komunumo.  
eta|maldekstre|
## Bazaj informoj 
* loĝantaro:  (2015) 
* horzono: UTC+8 (PST)
* poŝtkodoj: 2012   
* telefonkodo: +63 (0)45 
* Supermara alteco:  m
* Areo: 134,48 km²

## Geografio 
Arayat kuŝas sur ebenaĵo ĉe piedo de monto Arayat laŭ rivero Pampanga https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=15.16347692925652%2C120.77135813945313&z=13. Provinca sidejo San Fernando (Filipinoj) troviĝas 16, Angeles 17, Kezonurbo 61, ĉefurbo Manilo 67 kilometrojn (aere) https://www.distancefromto.net/.

## Historio 
Arayat travivis post la indiĝenaj tempoj hispanan kolonian tempon, poste usonan, fine dominado de japanoj okazis inter 1941 kaj 1945.

## Religio kaj eduko 
eta|maldekstre|
Arayat havas precipe katolikajn kaj kelkajn metodismajn preĝejojn. 

Akademio funkcias en la urbego.

## Trafiko 
Arayat havas trairan ĉefvojon, kelkajn flankovojojn kaj ponton tra la rivero.

## Klimato 
La klimato de Arayat estas klasifikita kiel tropika musona klimato. Jare pluvas ĉirkaŭ 2000 mm, en ĉiuj monatoj estas precipitaĵoj, nur inter decembro-aprilo falas pli malofte. La averaĝa jara temperaturo estas ĉirkaŭ , ne estas grandaj diferencoj inter la monatoj.
eta|
## Vidindaĵoj 
* pluraj preĝejoj
* tre proksime Nacia parko pri monto Arayat
* monumento pri José Alejandrino (vidu la monumenton kun ĉevalo)

## Famuloj 
* :en:José Alejandrino

## Fontoj 
* WikiTrans

FvfArayatPampanga7848 15.JPG|Instituto 
JfArayatMarket11fvf.JPG|Merkato
JfSanRoqueBitas256Church,Arayat,Pampangafvf.JPG|Preĝejo
0287jfPoblacion Park Church Arayat Pampanga National Roadfvf 13.JPG|Metodisma preĝejo
JfPampangaRiverArayatPampanga79fvf.JPG|Riverponto
JfMangga-Cacutud383RedCamiaPampangafvf.JPG|Vendejego

Kategorio:Urboj de la Filipinoj
Ciklostilo

eta|Rotary Ciklostilo No. 6 duobliga presilo.
maldekstre|eta|Franca reklamafiŝo por la Gestetnera Ciklostilo, ĉirkaŭ 1900.
La duobliga kopiiga procezo **ciklostilo** estas formo de stencilo. Tiu estas eltranĉita en vakso aŭ vernisita papero uzante skribilecan objejton kun malgranda steleto pinte. Granda nombro de malgrandaj linietoj estas tranĉitaj el vernisita papero, forigante la vernison per spur-rado, poste inko estas aplikita. Ĝi estis inventita en la fino de la 19a jarcento fare de David Gestetner, kiu nomis ĝin "ciklostilo" post desegnilo estis uzita. Ties nomo aligas la radikon "stilo" el "stylus", nome klasiklatina vorto por skribilo.

## Notoj 
Kategorio:Presarto
Kategorio:Oficeja aparataro
Louis Mountbatten

Flotadmiralo **Louis Francis Albert Victor Nicholas Mountbatten**, 1a Grafo Mountbatten de Birmo (denaske Princo *Louis of Battenberg*; 25a de junio 1900 – 27a de aŭgusto 1979), estis oficiro de la Brita Reĝa Mararmeo kaj politikisto, onklo de la Princo Filipo, Duko de Edinburgo, kaj dua kuzo de la reĝino Elizabeto la 2-a. Dum la Dua Mondmilito, Li estis Suprema Aliancana Komandanto, kaj Komandanto de Sudorienta Azio (1943–1946). Li estis la lasta Vicreĝo de Brita Hindio (1947) kaj la unua Ĝenerala guberniestro de la sendependa Barato (1947–1948).

eta|maldekstra|230px|Louis kaj Edwina Mountbatten.
El 1954 ĝis 1959, Mountbatten estis Unua Marlordo, nome posteno kiu estis tenita de lia patro, Princo Louis de Battenberg, antaŭ ĉirkaŭ kvardek jaroj. Poste li servis kiel Ĉefo de la Defenda Stabanaro ĝis 1965, kio faris lin la plej longdaŭra profesia estro de la Britaj Armitaj Fortoj ĝis nun. Dum tiu periodo Mountbatten servis ankaŭ kiel Proparolanto de la Militkomitato de NATO dum unu jaro.

En aŭgusto 1979, Mountbatten estis murdita per bombo kiu estis kaŝita en lia fiŝkapta boato en Mullaghmore, Graflando Sligo, Irlando, fare de membroj de la Provizora Irlandrespublika Armeo.

Kategorio:Britaj politikistoj
Kategorio:Britaj militistoj
Kategorio:Brita imperio en la Dua Mondmilito
Kategorio:Germanaj princoj
Kategorio:Ĝeneralaj guberniestroj de Hindio
Kategorio:Grandaj krucoj de la Honora Legio
Kategorio:Ordeno de la Ĝartero
Kategorio:Pakistana Movado
Kategorio:1979
Kategorio:Vicreĝoj de Hindio
Kategorio:Atencitoj
Rashtriya Swayamsevak Sangh

eta|flago de RSS
alternative=Path Sanchalan Bhopal-1.jpg|eta|Path Sanchalan Bhopal-1
***Rashtriya Swayamsevak Sangh***, mallongigita kiel **RSS** (IAST: Rāṣṭrīya Svayamsevaka Saṅgha, IPA: [rɑːʂˈʈriːj(ə) sʋəjəmˈseːʋək ˈsəŋɡʱ], laŭvorte "Nacia Volontula Organizo" estas barata dekstrema, hindunaciisma, paramilitista de volontuloj organizo. La RSS estis antaŭaĵo kaj ĉefa de multaj organizoj nome Sangh Parivar (la "familio de la RSS"), kio agadas en multaj facetoj de la socio de Barato. En 2014, ĝi havis 5–6 milionojn da membroj.

## Fondo 
eta|dekstra|Keŝav Baliram Hedgeŭar.
RSS estis fondita  la 27-an de septembro 1925 de Keŝav Baliram Hedgeŭar, nome doktoro en la urbo Nagpur, Brita Hindio.

Hedgeŭar organizis kontraŭ-britajn aktivecojn pere de Kranti Dal (Partio de la Revolucio) kaj partoprenis en la kampanjo por memregado fare de la porsendependeca aktivulo Bal Gangadhar Tilak en 1918. Laŭ la oficiala historio de RSS, li komprenis, ke la revoluciaj aktivecoj sole ne estos sufiĉa por elpostenigi la britojn. Leginte la verkon *Hindutva* de V. D. Savarkar, publikigita en Nagpur en 1923, kaj renkontinte Savarkar en la prizono de Ratnagiri en 1925, Hedgeŭar estis tre influata de tiu, kaj li fondis la RSS kun la celo plifortigi la Hinduan socion.

## Kritiko 
La grupo estis kondamnita kaj submetita al furioza kritiko kaj de la Brita Raĝo kaj de maldekstremaj organizoj en Hindio kaj eĉ 3 fojojn oni trudis sankciojn al ĝi fare de registaroj. La unua fojo estis en 1948, kiam Nathuram Godse, iama membro de la grupo, murdis Mahatma Gandhi, post dum la kriza peiorod en Hindio (La Krizo 1975-1978) kaj por la tria fojo post la malkonstruo de la Babri Masjid en 1992. Ekde tiam la sankcioj estis ĉesigitaj la movado daŭre akiras popularecon inter la hindua populacio.

## Vidu ankaŭ 
* *Hindutva*
* Vishva Hindu Parishad

## Notoj 
Kategorio:Politiko de Barato
Kategorio:Hinduisma naciismo
Kategorio:Hindutvo
Kategorio:Naciismo en Barato
Kategorio:Barata naciismo
Kategorio:Organizaĵoj fonditaj en 1925
Kategorio:Politiko en 1925
Zákřov

**Zákřov** () estas vilaĝo en Ĉeĥio, parto de municipo Tršice en distrikto Olomouc. Ĝi troviĝas proksimume 1&nbsp;km oriente de Tršice. En la jaro 2009 estis ĉi tie registritaj 40 adresoj. En la jaro  ĉi tie daŭre vivis .

**Zákřov** estas ankaŭ nomo de katastra teritorio kun areo 1,3&nbsp;km².

## Historio 
La unua skribmencio pri la vilaĝo devenas el la jaro 1349. Tiam situadis proksimume 750 metroj sudoriente sur promontoro inter lokaj rojoj kaj en la jaro 1382 estas menciata sur tiu ĉi loko akva burgejo. Tiu pereis iam en la 15-a aŭ la 16-a jarcento komune kun la tuta vilaĝo, kiu dezertiĝis inter la jaroj 1560 kaj 1568. El la tuta domaro restis sole senjora korto. En la jaro 1972 proksimume kvinmetra ĝibaĵo, sur kiu situis, estis egaligita per buldozoj sen antaŭe arkeologia esploro.

Renovigo de la vilaĝo okazis en la jaro 1787, kiam la korto estis disparceligita kaj vendita al domaristoj, kiuj ĉi tie konstruis 24 domoj. Tiuj estis jam dekomence senigitaj de korvea devo.

Memstareco la viĝo akiris en la jaro 1910 kaj ĝi retenis ĝisn ĝis la jaro 1975, kiam ĝi estis alligita reen al Tršice.

Fine de la dua mondmilito, la 18-an de aprilo 1945 la municipo estis ĉirkaŭigita fare de wehrmacht kaj fare de membroj de 574-a kozaka regimento (iam malĝuste markita kiel Vlasova armeo) pro suspekto, ke loka municipo estas centro de partizana rezistmovado. La viroj pli junaj ol 50 jaroj estis forkondukitaj en urbodomon ĝis Velký Újezd kaj poste al arbara solejo Kyjanice. Tie ili fermis ilin en lignan kabanon kaj tiun ili antaŭvespere la 20-an de aprilo bruligis. Neniu el la 19 viroj
kaj ankaŭ ĉe loko, kie la tragedio okazis.

## Loĝantaro 
## Memorindaĵoj 
* Ligna sonorileto el la jaro 1878
* Monumento al viktimoj de la dua mondmilito

## Vidu ankaŭ 
* Monumento Zákřovský Žalov

## Pluaj fotoj 

Kříž na křižovatce, Zákřov, Tršice, okres Olomouc.jpg|Kruco ĉe vojkruciĝo
Zvonička, Zákřov, okres Olomouc.jpg|Sonorileto
Památník padlým, Zákřov, Tršice, okres Olomouc.jpg|Monumento al falintoj
Kříž mezi obcemi Zákřov a Lazníčky, okres Olomouc.jpg|Kruco inter municipoj Zákřov kaj Lazníčky
Pomník Žalov.jpg|Monumento Zákřovský Žalov ĉe Kozlov

### Panoramo 
## Referencoj 
Kategorio:Tršice
Kategorio:Vilaĝoj en distrikto Olomouc
Kategorio:Setlejoj en Nízký Jeseník
Paramilitismo

eta|dekstra|300px
**Paramilitista** (aŭ *kvazaŭarmea*) estas duon-militista forto kies organizaj strukturo, taktikoj, trejnado, subkulturo, kaj (ofte) funkcio estas similaj al tiuj de profesia militistaro, sed ne estas formale parto de la Militfortoj de specifa lando.

Kvankam paramilita ne estas milit(ist)a forto, ĝi estas kutime ekvivalenta al militista malpeza infanterio pro sia intenso, pafatimgo kaj organiza strukturo. Paramilitista forto povas foje veni sub la komando de militisto, kvankam ĝi ne estas parto de la militistaro aŭ ludas helpan rolon por la militistaro en milittempo. Paramilitaj fortoj povas inkludi ankaŭ misiojn de privataj militentreprenoj.

## Referencoj 
## Literaturo 
* Golkar, Saeid. (2012) Paramilitarization of the Economy: the Case of Iran's Basij Militia, Armed Forces & Society, Vol. 38, No. 4
* Golkar, Saeid. (2012). Organization of the Oppressed or Organization for Oppressing: Analysing the Role of the Basij Militia of Iran. Politics, Religion & Ideology, Dec., 37–41. doi:10.1080/21567689.2012.725661

## Vidu ankaŭ 
* Gerilo
* Milico
* Terorismo

## Eksteraj ligiloj 
* Global Security

Kategorio:Kvazaŭarmeaj organizaĵoj
Kategorio:Milita terminologio
Monumento Zákřovský Žalov

**Monumento Zákřovský Žalov** estas monumento de tragedio el fino de la Dua Mondmilito establita la 31-an de oktobro 1949 en arbaro ĉe Kyjanice proksime de Velký Újezd (en distrikto Olomouc) omaĝe de 19 brulmortigitaj loĝantoj de vilaĝo Zákřov pro onidira subteno de partizanoj. La monumento bildigas virinon lamentanta pro sorto de viktimoj de tiu ĉi tragedio. Tiujn rememorigas ankaŭ naŭdek tilioj plantitaj en duoncirklo malantaŭ la monumento kaj skribaĵo por memoro: *"Ni donis la vivon – vi donu la amon!"*. Aŭtoroj de la monumento estas profesoro de Universitato Palacký en Olomouc Vladimír Navrátil kaj arkitekto Lubomír Šlapeta.

Zákřovský Žalov
Zákřovský Žalov
Kategorio:Kulturaj memorindaĵoj en distrikto Olomouc
Kategorio:Armea spaco Libavá
Vacanovice

**Vacanovice** estas vilaĝo en Ĉeĥio, parto de municipo Tršice en distrikto Olomouc. Ĝi troviĝas proksimume 3&nbsp;km okcidente de Tršice. En la jaro 2009 estis ĉi tie registritaj 36 adresoj. En la jaro  ĉi tie daŭre vivis .

**Vacanovice** estas ankaŭ nomo de katastra teritorio kun areo 2,75&nbsp;km².

## Historio 
La unua skribmencio pri la vilaĝo devenas el la jaro 1353.

## Loĝantaro
## Memorindaĵoj 
* Kapelo de sankta Praksedo
* Statuo de Johano Baptisto

## Pluaj fotoj 

Vacanovice, č. p. 25.jpg|Vacanovice, domo n-ro 25
Vacanovice, čápi (1).jpg|Vacanovice, cikonioj
Vacanovice, hřbitov.jpg|Vacanovice, tombejo

Kategorio:Tršice
Kategorio:Vilaĝoj en distrikto Olomouc
Kategorio:Setlejoj en Nízký Jeseník
Nathuram Godse

**Nathuram Vinayak Godse** (19a de majo 1910 – 15a de novembro 1949) estis la murdisto de Mahatma Gandhi, kiu pafis al Gandhi en lia brusto trifoje en Nov-Delhio la 30an de januaro 1948. Godse, defendanto de Hindua naciismo, el Puneo, Maharaŝtro, kiu kredis, ke Gandhi estis favorinta la politikajn postulojn de la islamanoj de Barato dum la Dispartigo de Hindio, komplotis la murdon kun Narayan Apte kaj ses aliaj. Post juĝo kiu daŭris ĉirkaŭ unu jaron, Godse estis kondamnita al morto la 8an de novembro, 1949. Kvankam petoj por komuto estis farita de la du filoj de Gandhi, nome Manilal Gandhi kaj Ramdas Gandhi, ili estis malakceptitaj de la Ĉefministro de Barato nome Jawaharlal Nehru, de la deputita Ĉefministro Vallabhbhai Patel, kaj de la Guberniestra Ĝeneralo C. Rajagopalachari. Godse estis pendumita en la Ambala Centra Prizono la 15an de novembro 1949.

## Notoj 
Kategorio:Ekzekutitoj
Kategorio:Baratanoj
Kategorio:Barataj hinduistoj
Kategorio:Mahatma Gandhi
Kategorio:Ekzekutitoj per pendumo
Kategorio:Atencintoj
Kalikantacoj

alternative=Japanese-All-spice-Calycanthus-praecox-Edwards-1826.jpg|eta|Japanese-All-spice-Calycanthus-praecox-Edwards-1826
La **kalikantacoj** () estas planta familio el angiospermoj. Tiu familio apartenas al la ordo laŭraloj (*Laurales*). Ĝi enhavas 3 genrojn kaj 10 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Laurales* Juss. ex Bercht. & J.Presl - laŭraloj
****Calycanthaceae* Lindl. - kalikantacoj
*****Calycanthus* L. - kalikanto
*****Chimonanthus* Lindl. - kimonanto
*****Idiospermum* S.T. Blake - idiospermo

## Referencoj 
Kategorio:Magnoliofitoj
Kategorio:Plantofamilioj
Dodoico

La **dodoico** () estas japana poema fiksformo.

## Priskribo 
En la japana lingvo, poezia metro estas kalkulata laŭ moraoj; unu silabo povas esti longvokala (dumoraa) aŭ finiĝanta per *-n* (dumoraa) aŭ mallongvokala (unumoraa).

La dodoico konsistas el kvar versoj, kies longoj estas sep, sep, sep, kaj kvin moraoj, de 26 moraoj totale:
:〇〇〇〇〇〇〇
:〇〇〇〇〇〇〇
:〇〇〇〇〇〇〇
:〇〇〇〇〇
Tiel, ĝi estas pli longa ol la hajko aŭ la senrjuo (ambaŭ de 17 moraoj). 

Same kiel aliaj japanaj fiksformoj, la dodoico estas senrima.

Pro sia folklora origino, dodoicoj tipe temas pri amo aŭ laboro kaj estas stile humuraj.

## Historio 
La dodoico originis el amkantoj, kantataj kune kun ŝamisena muziko.

La dodoico estas nomita laŭ la poeto Dodoicubo Sanga la Unua (, 1804–1852), kiu formaligis la poemformon.

En Esperanto, la Esperantigita vorto “dodoico” troviĝas en la traduko fare de Konisi Gaku de la japanlingva romano *Neĝa Lando* () de Kaŭabata Jasunari.

## Ekzemplo 
Jen unu el la pli famaj dodoicoj, de nekonata aŭtoro:

La ekzemplo estas iom neregula, ĉar la tria linio havas ok moraojn, anstataŭ la ordinaraj sep. La Esperanta traduko havas la saman nombron de silaboj (anstataŭ la moraoj de la originala).

## Referencoj 
## Eksteraj ligiloj 
*  (listo de dodoicoj)

Kategorio:Japanlingva poezio
Swaraj

eta|Daĝananda Sarasŭati.
***Swarāj*** (en Hindia: स्वराज swa- "mem", raj "regulo") povas signife ĝenerale mem-regado aŭ "mem-regulo", kaj estis uzita sinonime kun "hejm-regulo" fare de Mahariŝi Daĝananda Sarasŭati kaj poste de Mohandas Gandhi, sed la vorto kutime referencas al la koncepto de Gandhi por Hindia sendependeco el eksterlanda dominado. *Swaraj* fokusas al regado, ne per hierarkia regado, sed per memregado fare de individuoj kaj komunumkonstruado. La fokuso estas al politika discentrigo. Ĉar tio estis kontraŭ la politikaj kaj sociaj sistemoj sekvitaj de Britio, la koncepto de Gandhi pri "Swaraj" defendis la apartigon de Barato for de la Britia politikaj, ekonomiaj, burokrataj, leĝaj, militistaj kaj edukaj institucioj. La studenta movado kontraŭ la subpremaj lokaj kaj centraj registaroj, estrita de Jaĝaprakaŝ Naraĝan, Udit Sŭaraj kaj la movado Bhoodan, kiu proponis petojn por leĝaro por agrara reformo tra la tuta Barato, kaj kiu laste kondukis al la apartigo de Barato for de la sistemo "Zamindari" de tertenado kaj de socia organizado, estis inspirita ankaŭ de ideoj de Swaraj.

## Notoj 
Kategorio:Hindia sendependiga movado
Kategorio:Mahatma Gandhi
Mezilesí (Kryštofovy Hamry)

**Mezilesí** (, post la jaro 1949 *Mezilesí u Přísečnice*) estas domaro en Ĉeĥio, en Ercmontaro, parto de municipo Kryštofovy Hamry en distrikto Chomutov. Ĝi troviĝas proksimume 5&nbsp;km sudokcidente de Kryštofovy Hamry. En la jaro 2009 ĉi tie estis registritaj 6 adresoj. En la jaro  ĉi tie vivis .

Mezilesí situas en katastra teritorio **Dolina** kun areo 5,21&nbsp;km².

## Nomo 
La devena germana nomo estas verŝajne forte distordita varianto de esprimo *Arpuse Wassermelone*, kaj ĉiokaze temus pri familia nomo de iu ekloĝinto. En la historiaj fontoj la nomo de vilaĝo aperas en formoj: Orpes, Orpis, Orpus (1787) kaj&nbsp;Orpus (1846).

## Historio 
La unua skribmencio pri la vilaĝo devenas el la jaro 1712.

## Loĝantaro 
## Personecoj 
En&nbsp;Mezilesí naskiĝis juristo kaj verkisto Ferdinand Stamm (1813–1880).

Kategorio:Kryštofovy Hamry
Kategorio:Vilaĝoj en distrikto Chomutov
Kategorio:Setlejoj en Ercmontaro en Ĉeĥio
Kategorio:Minado de fererco en Ĉeĥio
Kategorio:Minado en distrikto Chomutov
Hernandiacoj

La **hernandiacoj** () estas planta familio el angiospermoj. Tiu familio apartenas al la ordo laŭraloj (*Laurales*). Ĝi enhavas ĉirkaŭ 50 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Laurales* Juss. ex Bercht. & J.Presl - laŭraloj
****Hernandiaceae* Blume - hernandiacoj
*****Gyrocarpus* Jacq. - girokarpo
*****Hazomalania* Capuron - hazomalanio*
*****Hernandia* L. - hernandio
*****Illigera* Blume - iligero
*****Sparattanthelium* Mart. - sparatantelio

:*genro akceptita en WFO sed ne en TPL. Tamen laŭ WFO, estas neniu akceptita specio en ĝi.

## Referencoj 
Kategorio:Magnoliofitoj
Kategorio:Plantofamilioj
92389 Gretskij

'*92389 *Gretskij'''* estas tre malgranda meze hela asteroido de la ĉefa asteroida zono, proksima de la orbita resonanco 4:7 kun Marso.

## Malkovro 
Ĝi estis malkovrita la  de la ĉeĥa astronomo Petr Pravec kaj de la slovaka astronomo Peter Kušnirák elde la Observatorio de Ondřejov. Ondřejov (distrikto Prago-oriento, Ĉeĥio).

## Nomo 
Ĝi estis nomita en memoro de de *Andrej Miĥajloviĉ Gretskij* (*Андрей Михайлович Грецкий*, 1945–2012), asociata profesoro ĉe la Ĥarkiva Universitato *Vasil Karazin''. Li estis pioniro en la studo pri la faza luma kurbo de la ringoj de Saturno kaj estis aŭtoro de mutenombraj astronomaj lernlibroj. Liaj lekcioj havis grandan efikon inter la studentoj pri astronomio en Ukrainio.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Petr Pravec
Kategorio:Malkovrita de Peter Kušnirák
Kategorio:Astronomiaj objektoj malkovritaj en 2000
Vijay Mallya

**Vijay Vittal MALLYA** (18a de decembro 1955) estas barata fuĝinta negocisto kaj iama Membro de la Parlamento (*Rajya Sabha*). Li estas celo de klopodoj por ekstradicio fare de la Registaro de Barato por revenigi lin el Britio por ke li frontu akuzojn pro financaj deliktoj en Barato.

Mallya estas iama posedanto de la kriketa teamo nome "Royal Challengers Bangalore". Li estas filo de negocisto Vittal Mallya, kaj estas eks-prezidanto de "United Spirits", nome la plej granda entrepreno de alkoholaĵoj en Barato, kaj plue servas kiel prezidanto de "United Breweries Group", nome barata entreprenaro kun interesoj kiel alkoholaĵoj, aviadilaj infrastrukturoj, nemoveblaĵoj kaj sterko. Li estis prezidanto de Sanofi India (iam konata kiel Hoechst AG kaj Aventis) kaj prezidanto de Bayer CropScience en Barato dum ĉirkaŭ 20 jaroj, kaj prezidanto de kelkaj aliaj entreprenoj. Mallya estas ankaŭ la fondinto kaj iama posedanto de la jam ne plu ekzistanta aerkompanio Kingfisher Airlines kaj iama kun posedanto de la teamo de Formulo 1 nome Force India antaŭ ĝi estis britiigita.

## Notoj 
Kategorio:Barataj entreprenistoj
Kategorio:Korporacia krimo
Kategorio:Formulo Unu
Kategorio:Fraŭdistoj
Kategorio:Mangaloranoj
Kategorio:Barataj politikistoj
Kategorio:Janata Partio
Passy (stacidomo)

**Passy** [pasi] estis franca stacidomo de Fervojo Petite Ceinture, situinta en la 16-a arondismento de Parizo, 19 Ŝoseo de la Muette, en regiono Francilio. La konstruaĵo estis rehabilitita kaj estas nun okupata de restoracio.

## Vidu ankaŭ 
* Fervojo Petite Ceinture
* Stacidomoj de Fervojo Petite Ceinture

## Eksteraj ligiloj 
* Association Sauvegarde Petite Ceinture - Station Passy (1854)

Kategorio:Stacidomoj de Francio
Kategorio:Fervojo Petite Ceinture
Kategorio:Fervojaj stacioj en Parizo
Kategorio:16-a arondismento de Parizo